Առաջին կուրսից սկսած ամբիոնի ուսանողներն ունենում են մասնագիտական անվճար պրակտիկաներ դեպի ՀՀ զբոսաշրջային տարբեր դեստինացիաներ (մարզային և մայրաքաղաքային պատմամշակութային օբյեկտներ` եկեղեցիներ, վանքեր, թանգարաններ, բնական հուշարձաններ, զբոսաշրջային ինդուստրիան սպասարկող կազմակերպություններ՝ հյուրանոցներ, զբոսաշրջային ընկերություններ, սննդի օբյեկտներ ևն): Պրակտիկաներն ըստ տևողության լինում են կարճ և երկար, իսկ ըստ բնույթի` ուսումնական (ճանաչողական) և արտադրական: Կարճի դեպքում (ուսումնական-ճանաչողական պրակտիկա) ուսանողների ճանապարհորդությունը տևվում է մինչև մեկ օր և լինում է երթուղիների տեսքով (առաջինից երրորրդ կուրսերում` հունիս-հուլիս ամիսներին), իսկ երկարի դեպքում, որը լինում է 3-րդ կուրսն ավարտելուց հետո (ամռանը` հուլիսին) ուսանողները եռօրյա արտադրական պրակտիկայի են մեկնում դեպի հարավային Հայաստան: